《秋夕闻雁》
唐代·于邺

星汉欲沈尽，谁家砧未休。忽闻凉雁至，如报杜陵秋。

千树又黄叶，几人新白头。洞庭今夜客，一半却登舟。

作者简介：[唐]（约公元八六七年前后在世）字武陵，（他书均以于邺、于武陵为二人，如：新唐书艺文志既录于武陵诗一卷，又有于邺诗一卷，全唐诗以于武陵为会昌时人，复以于邺为唐末人。此从唐才子传）杜曲人。